
RAPORT

asupra proiectului de Lege  pentru  respingerea Ordonanţei  de urgenţă a Guvernului nr.89/ 2005 privind modificarea şi completarea  Legii nr. 373/2004 pentru alegerea Camerei Deputaţilor şi a Senatului
                 În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru  respingerea Ordonanţei  de urgenţă a Guvernului nr.89/ 2005 privind modificarea şi completarea  Legii nr.373/2004 pentru alegerea Camerei Deputaţilor şi a Senatului, trimis cu adresa nr. P.L.X.326 din 29 iulie  2005 şi înregistrat sub nr. 31/ 635 din 29 iulie 2005.
Potrivit prevederilor art. 75 din Constituţie şi art. 86 alin.(3) pct.2, lit.f), din Regulamentul Camerei Deputaţilor, Camera Deputaţilor este  Cameră decizională.

Senatul, în calitate de primă Cameră sesizată,  în şedinţa din 28 iulie 2005, a adoptat proiectul de lege pentru respingerea ordonanţei de urgenţă.  
                  Consiliul Legislativ  a avizat favorabil proiectul de ordonanţă de urgenţă a Guvernului , conform avizului nr. 31/953 din 15.07.2005.
                  Comisia pentru administraţie publică, amenajarea teritoriului şi echilibrul ecologic, cu avizul nr.26/287 din 7 septembrie 2005, a  avizat favorabil proiectul de lege, în forma adoptată la Senat. 

                  Comisia pentru drepturile omului, culte şi problemele minorităţilor naţionale, cu  avizul nr.25/792 din 7 septembrie 2005, a avizat favorabil proiectul de lege în forma adoptată de Senat. 
      Comisia pentru cultură, arte, mijloace de informare în masă, cu avizul nr.30/102 din 7 septembrie 2005, a avizat favorabil proiectul de lege.  
                   Proiectul de lege supus dezbaterii are ca obiect de reglementare  respingerea Ordonanţei de urgenţă a  Guvernului nr.89/2005 privind modificarea şi completarea Legii nr.373/2004 pentru alegerea Camerei Deputaţilor şi a Senatului. Ordonanţa de urgenţă ce face obiectul acestei legi are în vedere faptul că dispoziţiile constituţionale referitoare la dizolvarea Parlamentului,care constau în parcurgerea unor etape ce presupun un anumit orizont de timp, precum şi prevederile Legii nr.373/2004, cu modificările şi completările ulterioare, care stabilesc cadrul juridic general pentru organizarea şi desfăşurarea alegerii Camerei Deputaţilor şi a Senatului  prevăd o perioadă mare de timp pentru desfăşurarea campaniei electorale, fapt ce  impune reducerea la minimum a termenelor stabilite prin Legea nr.373/2004, reducere justificată prin urgenţa alegerii unui nou Parlament şi a numirii unui nou Guvern.

În conformitate cu prevederile art.60 din Regulamentul Camerei Deputaţilor,  membrii  Comisiei juridice  au analizat proiectul de lege în şedinţa din 23 septembrie 2005. La lucrările comisiei  a participat, în calitate de invitat, doamna secretar de stat  Kibedi Katalin Barbara din partea Ministerului Justiţiei.  
 
La dezbaterea acestui proiect de lege au participat 15 deputaţi din totalul de 25 de membri ai Comisiei juridice.

În raport de obiectul şi conţinutul său, proiectul de lege face parte din categoria legilor organice.
  
În urma dezbaterii, constatându-se că prevederile cuprinse în ordonanţa nu mai sunt oportune, membrii comisiei au hotărât, cu unanimitate de voturi, ca proiectul de Lege pentru  respingerea Ordonanţei  de urgenţă a Guvernului nr.89/ 2005 privind modificarea şi completarea  Legii nr. 373/2004 pentru alegerea Camerei Deputaţilor şi a Senatului să fie supus spre dezbatere şi adoptare plenului Camerei Deputaţilor, în forma adoptată de Senat.
       PREŞEDINTE,      


       Secretar,                                                      
       Sergiu Andon
 Consilier

Dr. Corneliu Manda

